પણ તે બધાની વચ્ચે જ્યારે એનસીપીના નેતા જ એ વાત સ્વીકારતા હોય કે અહમદ પટેલની હાલની પરિસ્થિતિ વિકટ છે ત્યારે આ વાત ઓછા શબ્દોમાં ધણું કહી જાય છે. ઉલ્લેખનીય છે કે સોમવારે સાંજે જ એનસીપીએ કોંગ્રેસને પોતાનો સપોર્ટ જાહેર કર્યો છે. તેમ છતાં કોંગ્રેસના અહમદ પટેલનું આ રાજ્યસભાની ચૂંટણીમાં જીતવું હજી પણ મુશ્કેલ સાબિત થઇ રહ્યું છે કારણ કે એનસીપીના નેતા મજિદ મેમનના જણાવ્યા મુજબ જ અત્યાર સુધીમાં કોંગ્રેસના બે નેતાઓએ કોંગ્રેસના બદલે ભાજપને વોટ આપવાનું મીડિયા સમક્ષ સ્વીકાર્યું છે.